Batalden

Batalden, også Store Batalden, er ei øy i Kinn kommune i Vestland. Betegnelsen brukes også om fiskeværet sør på øya, og også om øygruppa, som består av øyene Batalden, Vevlingen, Fanøya, Litle Batalden og Skorpa, i tillegg til flere mindre øyer. 

Øya Batalden ligger på sørsiden av Hellefjorden, rundt 10 kilometer nordvest for Florø. Øya har en karakteristisk pyramideform og når opp til en høyde på 492 meter over havet, til tross for at øya bare er rundt to kilometer i diameter. Rundt 4 km lenger sør ligger Lille Batalden (0,7 km²).

Foreningsmannen Annanias Batalden (1893–1973) var født på øya.

Referanser 

Øyer i Kinn
Fjell i Kinn
Bosetninger i Kinn
Fiskevær i Vestland